
         Περιφερειακό Τμήμα Χαλκίδας
Χαλκίδα, 15 Οκτωβρίου 2026
ΔΕΛΤΙΟ ΤΥΠΟΥ

Συμμετοχή του Περιφερειακού Τμήματος Ε.Ε.Σ. Χαλκίδας στη δράση ευαισθητοποίησης για την πρόληψη του καρκίνου του μαστού ‘’Ελάτε να περπατήσουμε χέρι χέρι’’ 
	                              [image: image2.png]

Το Περιφερειακό Τμήμα του Ελληνικού Ερυθρού Σταυρού Χαλκίδας ανταποκρίθηκε στην πρόσκληση της Εστίας Πολιτισμού Κανήθου και συμμετείχε στη δράση ευαισθητοποίησης και ενημέρωσης για την πρόληψη του καρκίνου του μαστού, με τίτλο ‘’Ελάτε να περπατήσουμε χέρι χέρι’’, η οποία πραγματοποιήθηκε στις 10 Οκτωβρίου 2026, στα ‘’Αστέρια’’ Κανήθου.
Στη δράση έλαβαν μέρος Εθελοντές του Τομέα Υγείας και της Κοινωνικής Πρόνοιας του Περιφερειακού Τμήματος Ε.Ε.Σ. Χαλκίδας, στηρίζοντας με την παρουσία τους το σημαντικό μήνυμα της πρόληψης, της ενημέρωσης και της έγκαιρης διάγνωσης του καρκίνου του μαστού.

Η συμμετοχή των Εθελοντών ανέδειξε  για ακόμη μία φορά τον ουσιαστικό ρόλο του Ε.Ε.Σ. Χαλκίδας στην προαγωγή της υγείας, την ευαισθητοποίηση της κοινωνίας και την ενίσχυση της αλληλεγγύης προς το συνάνθρωπο.

Ο καρκίνος του μαστού αφορά όλες και όλους μας. Η ενημέρωση, η πρόληψη και ο τακτικός προληπτικός έλεγχος αποτελούν πολύτιμα μέσα για την προστασία της υγείας και τη βελτίωση της ποιότητας ζωής.

Ο Ε.Ε.Σ. Χαλκίδας ευχαριστεί θερμά την Εστία Πολιτισμού Κανήθου για την πρόσκληση και την πρωτοβουλία, καθώς και όλους όσοι συμμετείχαν και στήριξαν τη δράση, στέλνοντας ένα ισχυρό μήνυμα αγάπης, αλληλεγγύης και συλλογικής ευθύνης.
Γιατί η πρόληψη είναι φροντίδα, η ενημέρωση είναι δύναμη και κανείς δεν πρέπει να περπατά μόνος του. 

